**Lakossági tájékoztató**

**Értesítjük a Tisztelt Lakosokat, hogy a vészhelyzet megszűnésével ismételten igénybe vehetik a települési ügysegédet. A Pest Megyei Kormányhivatal Pilisvörösvári Járási Hivatal ügysegéde minden hónap első szerdáján 9:00-10:00 óra között várja ügyintézésre Tinnye település lakosait a Tinnyei Közös Önkormányzati Hivatalban (2086 Tinnye, Bajcsy-Zsilinszky utca 9.).**

A települési ügysegéd az ügyfelek lakóhelyén segít a járási hivatal hatáskörébe tartozó ügyek intézésében, közreműködik az eljárás megindításában, és szükség esetén az eljárásban is.  
A települési ügysegéd a járási hivatal hatáskörébe tartozó ügyekben tájékoztatást ad az ügyfeleknek, átveszi a beadványokat, ügyféli kérelmeket, a szükséges nyomtatványokat biztosítja.  
  
A települési ügysegéd feladatai közé tartozik különösen:  
  
Kérelmek átvétele az alábbi ügytípusokban:  
Szociális ügyek:  
- ápolási díj megállapítása iránti kérelem  
- közgyógyellátás iránti kérelem  
- időskorúak járadéka iránti kérelem  
- aktív korúak ellátása  
- hadigondozott igénybejelentés  
- gyermekek otthongondozási díja  
  
Családtámogatási és Társadalombiztosítási ügyek:  
- anyasági támogatás  
- családi pótlék (nevelési ellátás/iskoláztatási támogatás)  
- gyermekgondozást segítő ellátás – GYES  
- gyermeknevelési támogatás – GYET  
- TAJ kártya, európai egészségbiztosítási kártya  
- kérelem a nyugdíjbiztosítás által nyilvántartott adatokra vonatkozóan  
- nyugdíjbiztosítási egyszeri segély  
- egészségbiztosítási egyszeri segély  
- nyugellátás méltányosságból történő emelése  
- a családvédelmi akcióterv keretében nyújtott támogatások  
  
Elektronikus ügyintézéshez kapcsolódó szolgáltatások:  
- ügyfélkapu regisztráció  
- tájékoztatás nyújtása cégkapuról  
- tájékoztatás az elektronikus ügyintézés lehetőségeiről (e-papír, RNY, RKTA)  
  
Egyéb szolgáltatások:  
- a járási hivatal hatáskörébe tartozó kérelmek átvétele  
- egyéb, beadványok, hiánypótlások átvétele (bármely folyamatban lévő eljárással kapcsolatosan)  
- nyomtatványok kiadása

Tisztelettel:

Tinnye, 2022. május 11.

*Geréb Tünde sk.*

*jegyző*